Hrvatski sabor
20040708

Sagledavanje otoka kao jedinstvene cjeline logično je pa tako i obveza izrade zajedničkog prostornog plana. A realno je predvidjeti i nesposobnost lokalnih samouprave da se barem ponegdje nisu u stanju dogovoriti i harmonizirati svoje planove u jedan pa je interventno ta ovlast dana županiji. Kako su prostorne planove uređenja donijela predstavnička tijela tek 20% lokalnih samouprava, zakonom je propisan rok najkasnije do 31. 12. 2005. čime se aktivira i sankcija iz Zakona o lokalnoj samoupravi o raspuštanju tijela koja u roku ne donesu prostorne planove uređenja. U pozadini ovakovog stanja sa planskom dokumentacijom na lokalnoj razini nije samo neažurnost ili nedostatak novca u proračunu, nego i zainteresiranost, pa da neregularno stanje potraje što dulje. Jer određene općine imaju izrađene planove koji godinama laže u ladicama. Za one općine koje nemaju znatniji razvitak, pa ni dovoljno proračunskog novca, dobro je da se sadržaj planova kojeg oni su dužni izraditi reducira, a time učini zapravo njima dostupnijim i ostvarljivijim.